**Fiecare zi**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se rostogoleau în gol

cuvintele mele şoptite în amurg,

ochii acopereau cu privirea

universul în care ne inundau gândurile.

Fiecare zi

ar trebui să se îmbrace în orizonturi de curcubeu

cu porţi deschise spre viaţă,

vocea să-ţi fluture cântecul dimineţii

în orice clipă,

în urma ta să vină păsările,

să-ţi fure din sâni

dorinţe neîmplinite.

Câte o să se mai întâmple

vor umple pe drum inimile

până-n oraşul tăcerii de lut.